b'\n_START_ARTICLE_\nKatedrala u Bras\xc3\xadliji\n_START_PARAGRAPH_\nKatedrala u Bras\xc3\xadliji (port. Catedral Metropolitana de Nossa Senhora Aparecida) je metropolitanska katedrala u Bras\xc3\xadliji, glavnom gradu Brazila. Projektirao ju je slavni brazilski arhitekt Oscar Niemeyer, koji je bio ateist. Posve\xc4\x87ena je Djevici Mariji, Gospi od Aparecide i Kraljici Brazila. _NEWLINE_Kamen temeljac postavljen je 12. rujna 1958., a dovr\xc5\xa1ena je 31. svibnja 1970. godine. Katedrala je upisana na UNESCO-v popis mjesta svjetske ba\xc5\xa1tine u Amerikama 1987. godine, zajedno s cijelim gradom Bras\xc3\xadliom koji je upisan kao \xe2\x80\x9ejedinstven primjer grada stvorenog ex nihilo 1956. godine, te je znamenitost koja je sna\xc5\xbeno utjecala na povijest urbanizma\xe2\x80\x9d.'